சீகம்பட்டி இராமலிங்கம்

 [[படிமம்:சு.இராமலிங்க சுவாமிகள்(சீகம்பட்டியார்).jpg|thumb|வலது|சு.இராமலிங்க சுவாமிகள்(சீகம்பட்டியார்)]]
 '''சு. இராமலிங்க சுவாமிகள் (சீகம்பட்டியார்)'''  சிறந்த சிவ பக்தர். தினமும் சோதிடம் சொல்லுதல்,சைவ சமயச் சொற்பொழிவுகளை நிகழ்த்துதல் ஆகியவற்றையே தவமாகக்கொண்டு வாழ்கின்றவர். சைவ சித்தாந்தம்,திருமுறைகள்,புராணங்கள்,தேவார இசை, சோதிடம் முதலான பல துறைகளிலும் ஆழ்ந்த புலமை பெற்றவர். &quot;சீகம்பட்டியார்&quot;, என்றும் &quot;பெரிய சோதிடர்&quot; என்றும்,“குளித்தலையார்” என்றும் அனைவராலும் அழைக்கப்படுகின்றார்.
 
 ==வாழ்க்கைக் குறிப்பு==
 இவரது இயற்பெயர் சு.இராமலிங்கம். தமிழ் நாட்டின் [[கரூர் மாவட்டம்]] [[குளித்தலை|குளித்தலையில்]] மேலச்சக்கரக்கோட்டை என்னும் சிற்றூரில் 22.07.1945-இல் ப.சுப்ரமணியத்துக்கும், வீரம்மாள் அம்மையாருக்கும் பிறந்த பத்து பிள்ளைகளில் ஆறாவது மகவாகப் பிறந்தவர். தமிழ் [[விசுவகர்மா]] மரபினர். 1971-இல் சமயம், விசேட தீக்கையினையும் 1973-இல் நிருவாண தீக்கையினையும் [[தேவகோட்டை]] சிவஸ்ரீ.தத்புருஷ தேசிகரிடம் முறைப்படி பெற்றுக் கொண்டார்.சிவபூசையினை நாள்தோறும் தவறாமல் செய்து வருகின்றார். சு.இராமலிங்க சுவாமிகள் இலட்சுமி என்பவரைத் தனது 29-ஆவது வயதில் திருமணம் புரிந்தார். ஒரு பெண் மகவும் மூன்று ஆண் மகவும் உள்ளனர்.
 
 ==இயல், இசை, சோதிடக் கல்வி==
 இவரது தந்தையார் சோதிடத்தில் வல்லவர்; புராண நாடகங்களில் நடிப்பதிலும் தானே கவி இயற்றுவதிலும் ஆற்றலுடையவர். தந்தையாரே இவருக்குத் [[தமிழ் நெடுங்கணக்கு]],[[சோதிடம்]] ஆகியவற்றைக் கற்றுத் தந்தார். கல்வி நிறுவனத்தில் சென்று இவர் எக்கல்வியையும் பயிலவில்லை.  ஏழு வயது முதலாகவே சோதிடம் பார்த்து சொல்லும் ஆற்றல் பெற்றார்.1971 ஆம் ஆண்டுத்க்குப் பிறகு சைவ சமயத்தில் ஈடுபட்டு அதற்காகவே தம் வாழ்வினை அற்பணித்துக் கொண்டவர். [[பெரிய புராணம்]],[[திருவிளையாடல் புராணம்]] முதலான புராணங்களையும் பக்தி இலக்கியங்களையும் தாமே அரிதின் முயன்று கற்றுக் கொண்டவர். [[தீட்சை|சைவத் தீக்கை]] பெற்றது முதலாகச் சைவ சமய புராணங்களைச் சிறப்பாகச் சொற்பொழிவாற்றும் ஆற்றலுடையவராய் விளங்கினார். இவர்  ஐந்தாயிரத்திற்கு மேற்பட்ட பாடல்களை மனப்பாடமாகச் செய்துள்ளார்.
 
 ==சொற்பொழிவு ஆற்றல்==
 இவர் சொற்பொழிவு செய்யும் பொழுது [[திருப்புகழ் (அருணகிரிநாதர்)|திருப்புகழ்]], [[தேவாரம்]], [[திருவாசகம்]] முதலான தோத்திரப்பாக்களை இன்னிசையுடன் பாடுவார்&lt;ref&gt;{{cite news |title=திருத் தொண்டர் விழா |url=https://www.dinamalar.com/news_detail.asp?id=2436901 |accessdate=3 September 2021 |agency=தினமலர்}}&lt;/ref&gt;. எந்தக் குறிப்புமின்றி மூன்று மணி நேரத்திற்கு மேல் சொற்பொழிவு செய்வார். 25-ஆம்  அகவையிலிருந்து புராணச்  சொற்பொழிவுகள் செய்யத் தொடங்கினார். அவருடைய சொற்பொழிவுகள் பெரும்பாலும் பேச்சு வழக்கை ஒட்டியே அமைந்திருந்த காரணத்தால், எளிய மக்களது உள்ளம் கவர்ந்தவராக விளங்குகிறார். அவரது &quot;ஆன்மிக மொழி&quot;  எளிய மக்களுக்கும் புரியும் விதமாக வேதாந்த உண்மைகளையும் சிந்தாந்தக் கருத்துகளையும் கூறுவார். இராமலிங்க சுவாமிகள் [[சைவ சித்தாந்தம்|சைவ சித்தாந்தத்திலும்]] பெரும்புலமை பெற்றவர்.அவருடைய சொற்பொழிவுகள் எளிய முறையில் இருக்கும். இடையிடையே குட்டிக் கதைகள் வரும். நகைச்சுவையும் நடைமுறைச் செய்திகளையும் நயம்படச் சொல்வதும் இவருக்குரிய சிறப்பியல்புகளாகும்.
 
 ==எழுதிய நூல்கள்==
 *ஆனந்த தாண்டவம் (உரைநடை)
 *வாதவூர் வள்ளல்
 *ஸ்ரீசெல்வ விநாயகர் தோத்திரப் பமாலை
 *ஸ்ரீபதஞ்சலி வியாக்கிரபாத மகத்துவம்
 இவரது சொற்பொழிவுகள் பல குறுந்தகடுகளாக வெளிவந்துள்ளன.
 
 ==விருதுகள்==
 *சைவ சித்தாந்த சரபம்-மதுரை ஆதீனம்(20.09.2002)
 *சித்தாந்த சைவச் செம்மணி - திருவாவடுதுறை ஆதீனம்(02.02.2009)
 *சைவத் தமிழறிஞர்&lt;ref&gt;[http://www.thiruannamalayaartrust.com/_media/april-06-2016-car-festival.pdf சைவத் தமிழறிஞர்] {{Webarchive|url=https://web.archive.org/web/20160829150245/http://thiruannamalayaartrust.com/_media/april-06-2016-car-festival.pdf |date=2016-08-29 }} - திருச்சிராப்பள்ளித் திருமுறை மன்றம் (26.07.2015)&lt;/ref&gt;
 ==மேற்கோள்கள்==
 * ஸ்ரீவாதவூர் வள்ளல் என்னும் மாணிக்கவாசகர் மாண்பு,அணிந்துரை(மு.வைத்தியநாதன்),ப.எண்.xxi,xxii,xxiii
 &lt;References/&gt;
 
 * https://seegampattiswamigal.com/
 [[பகுப்பு:சைவப் பெரியார்கள்]]